  Виталий Пронин Ӟеч сяме пыӵаз ини кырӟаны-вераны быгатӥсь усточиос пӧлын «Зарни перепеч» ӵошатсконэз радъян. Пӧртэм уз луы туэ ар но: 17-тӥ мартэ Ижысь «Аксион» культурая юртын 15 часын ӧсъёссэ нош ик вӧлъялоз «Зарни перепеч» конкурс.Отчы пыриськозы жингрес куараё, сцена вылын асьсэды йӧно возись усточиос: Иван Белослудцев, Марина Михайлова, Антон Васильев, Аня Камали но уно мукетъёсыз. Учкисьёслы вушйылыны маза уз лу - артистъёс паймытозы кырӟаны-вераны быгатэменызы. Со гинэ мар! Ӵапак учкисьлы ик оскемын луоз дано уж - вормисьёсты быръён. Куинь кырзасьёс-усточиос пусъемын луозы «Зарни перепеч» премиен - коньдонэн но синпель кузьымъёсын.Ужрадъёс-проектъёс радъянъя «Зарни перепеч» центрлэн кичӧлтӥсьёсыз Роман Дементьев но Семон Семёнов ивортэмъя, учкисьёсты вите чеберлэсь чебер концерт. Ӵошатсконэ пыриськисьёс сяна, калыкез шулдыртозы нимо-дано кизилиос но: Анна Плотникова, Геннадий Ганьков, Надежда Уткина, Дмитрий Загребин.Эн ӝегалэ, билетъёслы дыртэ! Соосты басьтыны быгатоды «Аксион» культурая юртлэн кассаяз яке «Перпечкин» кафеын. Луонлыкты вань меӵак вазиськыны удмурт ужбергатӥсьёслы Роман Дементьевлы но Семон Семёновлы - «ВКонтакте» сайтысь сэрегазы пырыса. Теги: Зарниперепеч НадеждаУткина РоманДементьев СемёнСемёнов  